OpenLLM-France/wikimedia huggingface dataset:
# Limestone udalerria, Kankakee konderria (Illinois)

Limestone udalerria Ameriketako Estatu Batuetako Illinois estatuko udalerri bat da, Kankakee konderrian. Azken zentsuaren arabera 5.057 biztanle zituen, 41.41 milia karratu (107.3 km$^2$) eremuan.

## Ekonomia

2020ko zentsuaren arabera, Limestone udalerrian 1822 etxebizitza zeuden. Per capita diru-sarrerak 39.942 estatubatuar dolar ziren.

## Kanpo estekak

* Datuak: Q6549353
* Multimedia: Limestone Township, Kankakee County, Illinois / Q6549353
# Limestone udalerria, Peoria konderria (Illinois)

Limestone udalerria Ameriketako Estatu Batuetako Illinois estatuko udalerri bat da, Peoria konderrian. Azken zentsuaren arabera 18.357 biztanle zituen, 35.95 milia karratu (93.1 km$^2$) eremuan.

## Ekonomia

2020ko zentsuaren arabera, Limestone udalerrian 7415 etxebizitza zeuden. Per capita diru-sarrerak 30.231 estatubatuar dolar ziren.

## Kanpo estekak

* Datuak: Q5438826
# Limete

Limete Kinshasako udalerria da. Hitz egiten den hizkuntza Lingala da. 2004ean 375.726 biztanle zituen guztira.

## Kanpo estekak

* Datuak: Q3241048
* Multimedia: Limete (Kinshasa) / Q3241048
# Limestone konderria (Texas)

Limestone konderria (ingelesez: Limestone County) Texasko konderri bat da, Ameriketako Estatu Batuetan. Hiriburua Groesbeck da. 2010eko zentsuaren arabera 23.384 biztanle zituen, Limestone kilometro koadroko azaleran.

## Geografia

Limestone konderriak 2.416,88 kilometro koadro ditu. Horietatik 72,2 ura dira. Beste 2.344,68 lurra dira. Biztanleria dentsitatea 9,68 da.

## Demografia

2010eko zentsoan bizi ziren 23.384 pertsonetatik 18.898 txuriak edo hispanoak dira. Horietatik hispano edo latino kategorian 4.465 dira. 4.041 beltzak edo afroamerikarrak. 68 amerikar natiboak ziren eta 1 Hawaii edo Pazifikoko irletako natiboak. 84 asiarrak ziren. Bestelako arraza bat kategorian 22 biztanle daude. Bukatzeko euren burua arraza bat baino gehiagotan 270 pertsonek kokatzen zuten.

### Biztanleria piramidea
## Kanpo estekak

* Datuak: Q109616
* Multimedia: Limestone County, Texas / Q109616
# Limetown (telesaila)

Limetown Zack Akersek eta Skip Bronkiek sortutako telesail dramatikoa da.

## Sinopsia

Oharra: Atal honek istorio osoa edo amaiera argitzen du.
Neurozientziarako ikerketa gune batetik desagerturiko 300 pertsonaren auzia ikertzen duen kazetariaren begietatik, ikus-entzuleek bidaia bat egingo dute misterioan zehar.

## Pertsonaiak

* Jessica Biel: Lia Haddock
* Stanley Tucci: Emile Haddock
* Omar Elba: Mark Green
* Sherri Saum: Gina
* Alessandro Juliani: Dr. Oskar Totem
* Vera Frederickson: Lia (gaztea)
* Sheryl Lee: Alison Haddock
* Marlee Matlin: Deirdre Wells
* Kelly Jenrette: Winona
* Janet Kidder: Lenore Dougal
* Rekha Sharma: Sadia Latifi
* John Beasley: The Reverend
* Kandyse McClure: Liaren neska-laguna
* Mingzhu Ye: Sylvia
* Louis Ferreira

## Erreferentziak

* ↑ «Limetown» Berria 2019-11-09 CC BY-SA 4.0 lizentziapean.

## Kanpo estekak

* Datuak: Q60747795
# Leptaegeria

Leptaegeria Sesiidae familiako tximeleta genero bat da. Bere espezie tipoa Leptaegeria flavocastanea da.

## Espezieak

| Espeziea | Egoera |
| Leptaegeria axiomnemoneuta | daturik gabe |
| Leptaegeria cillutincariensis | daturik gabe |
| Leptaegeria costalimai | daturik gabe |
| Leptaegeria flavocastanea | daturik gabe |
| Leptaegeria harti | daturik gabe |
| Leptaegeria leucopsiformis | daturik gabe |
| Leptaegeria schreiteri | daturik gabe |

## Kanpo estekak

* Datuak: Q2252316
* Espezieak: Leptaegeria
# Liam Howlett

Liam Paul Paris Howlett (Essex Erresuma Batua, 1971ko abuztuaren 21a - ) The Prodigy musika elektronikoa jotzen zuten bandako kide garrantzitsuena da.

## Biografia

Liam Howlett 1971ko abuztuaren 21ean jaio zen Essex-en. Piano klasikoa zuen gustuko eta 14 urteko gaztea irratitik grabatutako abestiak mezklatzen aritzen zen, jada.
Txikitatik piztu zion arreta musika elektronikoak eta breakdancing ikasi zuen. Clubetara joan ohi zen eta, behin, Keith Flint eta Leeroy Thornill ezagutu zituen. Liamen musikak txunditu egin zituen eta The Prodigy sortzeko pausua eman zuten. Prodigy izena Liamek Keithi emandako zintatik etor daiteke edo, agian, Liamen sintetizadorearen izenetik, Moog Prodigy baitzen hau.
1998an, Marie Anne Hobbsen irrati saioan nahasketa bat egiteko aukera eskaini zioten Liami. 2006ko urtarrilaren amaieran, Back To Mine konpilazio albuma atera zuen salmentara. Liamen abesti gogokoenak biltzen ziren bertan, Wake the fuck up barne, Prodigyren zuzeneko kontzertuen introa egiteko aukeratu zutena 2005/2006ko udazken-neguetan.
2002ko ekainaren 6an, All Saints bandako abeslari ohia zen Natalie Appletonekin ezkondu zen.
* Datuak: Q388259
# Liam Mellows

Liam (William Joseph) Mellows (Ashton-under-Lyne, Ingalaterra, 1892ko maiatzaren 25a - Mountjoy espetxea, Dublin, 1922ko abenduaren 8a) irlandar errepublikar bat izan zen.
Ingalaterran jaio arren, irlandar jatorriko gurasoak zituenez, jada hiru urterekin b bere familiarekin batera Irlandan bizitzen jarri zen.
Irlandar Anaitasun Errepublikarra eta Irlandar Boluntarioak erakundeetako kidea izan zen. Sinn Féin alderdiko eta IRAko kidea ere izan zen.
1916ko Irlandako Pazko Matxinadan partu hartu eta britainiarrek espetxeratu egin zuten. Behin azke gelditu eta gero, Irlandako Independentzia Gerran parte hartu zuen.
Ondoren, Irlandako Estatu Askeak independentzia lortzean, Irlandako Gerra Zibilan Anglo-irlandar Itunaren aurkakoen aldean jarri zen. Dublin hiriburuko Four Courts eraikinean gotortu zen akordioaren aurkako taldeko kidea izan zen, Irlandako Estatu Askeko soldaduek atxilotu eta Mountjoy espetxean fusilatua izan zen.
* Datuak: Q1785555
* Multimedia: Liam Mellows / Q1785555
# Liam O'Flynn

Liam O'Flynn edo Liam Óg Ó Floinn, irlanderaz (Kill, Kildare/Contae Chill Dara, Leinster, 1945eko apirilaren 15a - 2018ko martxoaren 14a) musikari irlandarra izan zen. Irlandako gaitaren ("Uilleann pipes") jotzailea izan zen, batez ere.
Bestela, musika ibilbideari dagokionez, Christy Moore, Andy Irvine eta Dónal Lunny musikariekin batera Planxty taldeko kidea izan zen. Urteekin, hainbat artista eta talderekin egin zituen kolaborazioak. Shaun Daveyrekin batera bikote musikala osatu zuen, batik bat.
Euskal Herrian, 1996an jo zuen Getxon "Oskorri" taldearen 25. urteurrena zela-eta, "Gaztelugatxe" abestia hain zuzen ere.

## Diskografia
### Bakarka

* Liam O'Flynn (1988)
* The Fine Art Of Piping (1991)
* Out to an Other Side (1993)
* The Given Note (1995)
* The Piper's Call (1999)

### Planxty-rekin

* Planxty (1973)
* The Well Below the Valley (1973)
* Cold Blow and the Rainy Night (1974)
* After the Break (1979)
* The Woman I Loved So Well (1980)
* Words and Music (1983)
* Planxty (2004)

### Shaun Davey-rekin

* The Brendan Voyage (1980)
* The Pilgrim (1983)
* Granuaile (1985)
* The Relief Of Derry Symphony (1990)
* May We Never Have To Say Goodbye (2006)

## Gaztelugatxe abestia Oskorrirekin

1996an Oskorriren 25. urteurrenean Liam O'Flynn irlandar musikariak lehenengo ahapaldia euskaraz deklamatu zuen, eta bigarrena Oskorrikoek irlanderaz kantatu zuten, E. Béhal eta S. Ó h'Eochagáin lagunek itzulita, honela:
| Euskazko hitzak: | Liam O'Flynn-ek gaeleraz: |
| Seirehun urte inguru kosta aldean zen gertatu, itsasgizon zahar batek behintzat hala zidan kontatu, enbat itzelak Gaztelugatxen untzi eder bat zuen hondatzen, euskaldunontzat barruan altxor haundiak ei zekartzan. Igaz udako goiz batez eguzkiaren lehen printzez jo nuen itsas barrena bihotza dardara eginez, murgildu nintzen ur gardenetan, arakatu ongi hare-haitzetan, han zegoen tinkaturik goroldioak estalirik. Indar guztioz bultzatzen altxor kutxa zabaldu nuen, atzera egin ninduen uhin haundia altxatu zen, inor ez zapaltzeko gogoa, zapalduak ez izatekoa, hau da gure urguilua altxor guztien iturria. Eta hau hola ez bazan sar nazatela kalabazan, ipui txit barregarriak kontatu nizkizuen plazan. | . . . . . . . . Maidin Samraidh anuraidh leis na cead solas don ghrian an lae, isteach agus sios liom san uisce, bhí mó chroí i mo bhéal agam. Chuaigh mé tríd an uisce, geall, glan a lorg tríd na clocha agus an graineamh is ainsin a bhí sé leágtha ar bun, cludaithe le dolusc na farraige . . . . . . . . . . . . |

## Ikus, gainera

* Irlandako musika
* Datuak: Q2005923
* Multimedia: Liam O'Flynn / Q2005923
* ↑ Oskorri & Liam O'Flynn. (1996). Gaztelugatxe. Oskorri & Liam O'Flynn (1996-09-13) (6'03). .
# Liam Gallagher

William John Paul "Liam" Gallagher (Manchester, 1972ko irailaren 21a) britainiar abeslari eta egile abeslaria da.
Manchesterren jaio zen irlandar etorkinen familia batean. 1991n Oasis taldea sortu zuen eta handik gutxira bere anaia Noel taldean sartzera gonbidatu zuen. Anaiarekin hainbat borroka izan ondoren, 2009an taldea utzi zuen eta 2009tik 2014ra Beady Eye rock taldearen buru izan zen. 2017tik bakarkako ibilbidea egiten jarraitzen du.

## Diskografia
### Estudioko albumak

* 2017 – As You Were
* 2019 – Why Me? Why Not.
* 2022 – C'mon You Know

### Zuzeneko albumak

* 2020 – Acoustic Sessions
* 2020 – MTV Unplugged
* 2022 – Down by the River Thames

### Singleak

* 2017 – Wall of Glass
* 2017 – Chinatown
* 2017 – For What It's Worth
* 2017 – Greedy Soul
* 2017 – Come Back to Me
* 2018 – Paper Crown
* 2018 – I've All I Need
* 2019 – Shockwave
* 2019 – The River
* 2019 – Once
* 2019 – One of Us
* 2019 – Now That I've Found You
* 2020 – All You're Dreaming of
* 2022 – Everything's Electric
* 2022 – C'mon You Know
* 2022 – Better Days

## Kanpo estekak

* Datuak: Q216708
* Multimedia: Liam Gallagher / Q216708
# Liam Heath

Liam Nicholas Heath (Guildford, Ingalaterra (Erresuma Batua), 1984ko abuztuaren 17a) piraguismoan lehiatzen den kirolari britainiarra da.

## Olinpiar Jokoak

2012ko Udako Olinpiar Jokoetan, Londres 2012an (Londres), brontzezko domina eskuratu zuen, Jon Schofield herrikidearekin batera, K-2 200 m modalitatean, 34,421eko denboraz, Errusiako (urrezkoa) eta Bielorrusiako (brontzezkoa) bikoteen atzetik sailkatuz.
2016ko Udako Olinpiar Jokoetan, Rio 2016an (Rio de Janeiro), urrezkoa eskuratu zuen, K-1 200 m modalitatean, 35,197ko denboraz, Maxime Beaumont frantziarraren (zilarrezkoa) eta Saúl Craviotto espainiarraren eta Ronny Rauhe alemaniarraren (brontzezkoa elkarbanatuta) bikoteen aurretik sailkatuz. Zilarrezkoa eskuratu zuen, Jon Schofield herrikidearekin batera, K-2 200 m modalitatean, 32,368ko denboraz, Espainiako bikotearen (urrezkoa) atzetik eta Lituaniakoaren (brontzezkoa) aurretik sailkatuz.
2020ko Udako Olinpiar Jokoetan, Tokio 2020an (Tokio), brontzezkoa eskuratu zuen, K-1 200 m modalitatean, 35,202ko denboraz, Sándor Tótka hungariarraren (urrezkoa) eta Manfredi Rizza italiarraren (zilarrezkoa) atzetik sailkatuz.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2012 | Londres Erresuma Batua | 03 ! | K-2 200 m, gizonezkoa |
| 2016 | Rio de Janeiro Brasil | 01 ! | K-1 200 m, gizonezkoa |
| 2016 | Rio de Janeiro Brasil | 02 ! | K-2 200 m, gizonezkoa |
| 2020 | Tokio Japonia | 03 ! | K-1 200 m, gizonezkoa |

## Erreferentziak

* ↑ «Liam Heath» ICF, 2021-11-09an begiratua (Ingelesez)
* ↑ «Liam Heath» olympedia.org 2021-11-09an begiratua(Ingelesez)
* ↑ «Liam Heath» Olympics.com 2021-11-09an begiratua (Gaztelaniaz)
* ↑ "Piraguismoa, K-2 200 m, emaitzak 2012" olympedia.org (Ingelesez)
* ↑ "Piraguismoa, K-1 200 m, emaitzak 2016" olympedia.org (Ingelesez)
* ↑ "Piraguismoa, K-2 200 m, emaitzak 2016" olympedia.org (Ingelesez)
* ↑ "Piraguismoa, K-1 200 m, emaitzak 2020" olympedia.org (Ingelesez)

## Kanpo estekak

* Datuak: Q2616939
* Multimedia: Liam Heath / Q2616939
# Liam Williams

Liam Brian Williams (Swansea, 1991ko apirilaren 9a) galestar errugbilaria da, hegaleko eta gibeleko postuetan aritzen dena. 2023tik aitzina, Japoniako Errugbi Ligako Kubota Spearsen jokatzen du. 2012ko ekainaren 9an egin zuen debuta Galesko errugbi selekzioarekin, Millennium Stadiumen, Barbariansen aurka. 2017an eta 2021ean hautatua izan zen British and Irish Lionsekin aritzeko.

## Ibilbidea

* Llanelli: 2009-2011
* Scarlets: 2011-2017
* Saracens: 2017-2020
* Scarlets: 2020-2022
* Cardiff Rugby: 2022–2023
* Kubota Spears: 2023-

## Palmaresa
### Scarlets

* Pro 12
** irabazlea: 2017

### Saracens

* Ingalaterrako errugbi txapelketa
** irabazlea: 2018, 2019
* Europako Errugbi Txapeldunen Kopa
** irabazlea: 2019

### Galesko selekzioa

* Sei Nazioen Txapelketa
** irabazlea: 2019, 2021
** Grand Slam: 2019
* Munduko Errugbi Kopa
** laugarrena: 2019

## Erreferentziak

* ↑ Lloyd, Matt. Liam Williams: Wales and British & Irish Lions full-back quits Cardiff for Kubota Spears in Japan. BBC Sport, 2023ko ekainak 21, bbc.com (Noiz kontsultatua: 2024-9-2).
* 1 2 Liam Williams. rugbydatabase.co.nz (Noiz kontsultatua: 2024-9-2).

## Kanpo estekak

* Datuak: Q6539846
* Multimedia: Liam Williams (rugby player) / Q6539846
# Liam Lynch

Liam Lynch (irlanderaz: Liam Ó Loinsigh; Barnagurraha, Limerick konderria, 1893ko azaroaren 9a - Clonmel, Tipperary konderria, 1923ko apirilaren 10a) irlandar errepublikar bat izan zen.
1917an IRAkidea bilakatu eta Irlandar Independentzia Gerran parte hartu zuen. Irlandako Gerra Zibilan IRAko buruzagi nagusia izan zen.
1923ko apirilaren 10an Irlandako Estatu Askeko Armadako soldaduek tiroz hil zuten.
* Datuak: Q1210246
* Multimedia: Liam Lynch (Irish republican) / Q1210246
# Lorca–San Diego geltokia

Lorca–San Diego Murtziako Eskualdeko tren geltoki bat da, Lorca udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Murtzia — Almeria: xxx,x kilometro-puntua
* Murtzia — Aguilas: 55,5 kilometro-puntua

## Historia

1885eko martxoaren 28an Alcantarilla-Lorca burdinbidea inauguratu zen, honen eraikuntza Sociedad Anónima Crédito General de Ferrocarrilesek egin zuelarik. Ibilbide hori Murtzia eta Granada artean trenbide bat ezartzeko asmo handiagoko proiektu baten parte zen. Alcantarillatik zetorren linearako geltoki terminal bat eraiki zen, Lorca–San Diego. Hirian bazen beste geltoki bat, Lorca–Sutullena izenekoa, Great Southern of Spain Railway Company Limiteden jabetzakoa. Enpresa honek bi instalazioen arteko lotura adar bat eraiki zuen, 1892ko martxoan inauguratua.
1941ean, zabalera iberiarreko trenbideak nazionalizatu ondoren, RENFEren esku geratu ziren instalazioak.
1985eko urtarrilean Almendricos-Guadix linea itxi zen, hau da, ekialdeko Andaluziarekiko lotura historikoa galdu zen. 1989an Lorca–San Diego geltoki historikoa eta bere instalazioak eraitsiak izan ziren, tren-zerbitzuak Lorca–Sutullenan zentralizatuz. Haren ordez, San Diegon trenbide-geraleku xume bat eraiki zen.
2005eko urtarriletik Renfe Operadora linea ustiatzen ari da eta Adif da tren instalazioen titularra.

## Zerbitzuak

Murtziako eta Alacanteko Renfe Aldiriak :
| Hasiera | Aurrekoa | Linea | Hurrengoa | Amaiera ⁠ |
| Murtzia–Del Carmen ← | La Hoya | ◄   ► | Lorca–Sutullena | → Aguilas |

## Erreferentziak

* 1 2 Housman, Brian; Jacobi, Adam; Carollo, Andrea; Nobel, Tamar; Eber, Corey; Acquah, Samuel; Powell, Charles; Kaufman, Andrew et al.. (2020-12). «COVID-19 ventilator barotrauma management: less is more» Annals of Translational Medicine 8 (23): 1575–1575. doi:10.21037/atm-20-3907. ISSN 2305-5839. (Noiz kontsultatua: 2021-02-08).

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* Datuak: Q5846619
* Multimedia: Lorca-San Diego train station / Q5846619
# Lorca–Sutullena geltokia

Lorca–Sutullena Murtziako Eskualdeko tren geltoki bat da, Lorca udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Murtzia — Almeria: xxx,x kilometro-puntua
* Murtzia — Aguilas: 0,2 kilometro-puntua

## Zerbitzuak

Murtziako eta Alacanteko Renfe Aldiriak :
| Hasiera | Aurrekoa | Linea | Hurrengoa | Amaiera ⁠ |
| Murtzia–Del Carmen ← | Lorca–San Diego | ◄   ► | Puerto Lumbreras | → Aguilas |

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* Datuak: Q3321881
* Multimedia: Lorca-Sutullena train station / Q3321881
# Lorch am Rhein

Lorch Alemaniako hiri-udalerri bat da, Hessen estatuan. Azken zentsuaren arabera 4.017 biztanle zituen, 54,43 kilometro koadroko azaleran.

## Kanpo estekak

* Datuak: Q625783
* Multimedia: Lorch (Rheingau) / Q625783
# Lord's Cricket Ground

Lord's Cricket Ground, ezagunagoa Lord's gisa, Erresuma Batuko Londres hirian dagoen kriket estadio bat da, Westminster Hiriaren St John's Wood auzoan. 31.100 ikusleetzako edukiera du eta "Kriketaren Katedrala" ezizenez ezaguna da. Marylebone Cricket Club taldearen egoitza da.

## Historia

1814an Thomas Lord kriket jokalariak sortu zuen, hortik bere izena, halere, aurrez, kokaleku honetan beste bi kriket jokaleku ere egon ziren, aurreko biak Old Ground (1787-1811) eta Lord's Old Ground (1811-1813) izan ziren.
1805ean Old Ground jokalekuan Eton College eta Harrow School ikastetxetako taldeek kriket partidu batean lehiatu zirenetik, bertan, bi talde horiek urtero gaur egun arte iraun duen kriket txapelketa antzinakoena jokatu ohi dute.
2012ko Londresko Olinpiar Jokoetan arkularitza lehiaketaren egoitza izan zen.

## Eraikin osagarriak

Zelaiaren instalazioaren parte dira bi eraikin nabarmen.
Batetik Lord's Pavilion delakoa, 1889-1890 urteen artean eraikia, klub pribatu gisa eta aldi berean bertatik partidak ikusteko toki esklusibo gisa. Partidak jokoan ziren bitartean, 1999 arte, emakumezkoak ezin ziren eraikin honetara sartu, salbu eta Elisabet II.a erregina.
Bestetik, Lord's Media Centre komunikazio eta hedabideen gunea, eraikin futurista bat 1994 - 1999 urteen artean Future Systems arkitektura bulegoko Jan Kaplický eta Amanda Levete arkitektoek egina.

## Erreferentziak

* ↑ (Ingelesez) «Lord's Cricket Pavilion» Simon Fieldhouse (Noiz kontsultatua: 2023-03-22).
* ↑ (Ingelesez) «When women stormed the citadel» Cricinfo (Noiz kontsultatua: 2023-03-22).
* ↑ (Txekieraz) «Archiweb - NatWest Media Centre» www.archiweb.cz (Noiz kontsultatua: 2023-03-22).

## Kanpoko loturak

* Datuak: Q331613
* Multimedia: Lord's Cricket Ground / Q331613
# Lord's Media Centre

Lord's Media Centre Londresko Lord's Cricket Ground- en dagoen komunikazio eta hedabideen gune bat da, eraikin berezi bat 1994 - 1999 urteen artean egina, Future Systems arkitektura bulegoko Jan Kaplický eta Amanda Levete arkitektoek egina. Arkitekturaren Britainia Handiko saririk entzutetsuena, Stirling Prize, eman zioten. Future Systems-en bulegoaren lehen eraikina izan zen.
Eraikinaren forma kamera trinkoen edo babes-kaskoen diseinu industrialean inspiratuta dago. Barrualdea ere bereziki apaindu zen, adibidez, Arne Jacobsen diseinatzailearen serie 7 aulkiez hornituta dago. Lanerako gelez gain, taberna eta jatetxea daude eraikin honetan, eta guztira 270 eserleku ditu: 120 kazetari, 100 kamerari eta 50 eserleku jatetxean kirolari begiratzeko modukoak.

## Erreferentziak

* 1 2 (Txekieraz) «Archiweb - NatWest Media Centre» www.archiweb.cz (Noiz kontsultatua: 2023-03-17).

## Kanpo estekak

* Artikulu hau, osorik edo zatiren batean, txekierazko Wikipediako «Lord's Media Centre » artikulutik itzuli da; zehazki, 2022-03-12ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q6678851
* Multimedia: Lord's Media Centre / Q6678851
# Lorch

Lorch honakoa izan daiteke:
* Lorch (Baden-Württemberg), herria
* Lorch am Rhein, herria
# Lorch (Baden-Württemberg)

Lorch Alemaniako hiri-udalerri bat da, Baden-Württemberg estatuan. Azken zentsuaren arabera 11.003 biztanle zituen, 34,28 kilometro koadroko azaleran.

## Kanpo estekak

* Datuak: Q574249
* Multimedia: Lorch (Württemberg) / Q574249
# Libreto

Libretoa opera, opereta, musikal eta beste antzezlan musikal batzuen testua da.
Libretoa (italieratik libretto, "liburuxka") opera edo beste antzezlan musikal batzuen testua da. Hitz hau, oratorio baten testuari ere ematen zaio. Baita ballet baten aurkezpena adierazten duen testuari ere. Musikal baten libretoan, hitz egindako testua gidoia edo liburua deitzen da, eta kantaturiko testua, liriko. Libreto on bat, antzezlanean eraginkorra izan behar da, eta, aldi berean, musikari ondo egokitu behar zaio. Musikalan batzuk, libretoarekin batera pentsatu dira, baina, ohikoena, libretoa jatorrizko ideia bat edo eleberri edo antzezlan baten egokiera librea izatea da. XVIII. mendean, Pietro Metastasioren libretoak, antzezlan musikaletara ehundaka aldiz eraman ziren, konposatzaile ezberdinen aldetik. Beste garai batzuetan, libretogileak, konposatzaileekin elkarlanean aritzen ziren. Honen adibide, honako hauek dira: Jean Baptiste Lully konposatzailea eta Philippe Quinault olerkaria, Christophe Willibald Gluck eta Ranieri di Calzabigi, Lorenzo da Ponte eta Wolfgang Amadeus Mozart, A. Eugène Scribe eta Giacomo Meyerbeer, Hugo von Hofmannsthal eta Richard Strauss. Opereta eta musikalaren arloan, elkarlan esanguratsuenen artean, beste honako hauek nabarmendu behar dira: W. S. Gilbert eta Arthur Sullivan eta, Lorenz Hart eta Oscar Hammerstein II.a Richard Rodgersekin. Konpositore batzuk euren libreto propioak ere idatzi dituzte. Hauxe da Richard Wagner, Hector Berlioz, Michael Tippett edo Gian-Carlo Menottiren kasua.

## Kanpo estekak

* Datuak: Q131084
* Multimedia: Librettos / Q131084
# Libros

Libros Teruelgo udalerria da, Comunidad de Teruel eskualdean dagoena.
2009ko urtarrilaren 1eko erroldaren arabera 148 biztanle zituen.

## Ikus, gainera

* Teruelgo udalerrien zerrenda

## Kanpo estekak

* Datuak: Q1769373
* Multimedia: Libros (Teruel) / Q1769373
# Libreville

Libreville Gabongo hiriburua eta hiri nagusia da. Ozeano Atlantikoaren kostaldean dago kokatuta, herrialdeko ipar-mendebaldean, Gabon ibaiaren eta estuarioaren ondoan, Gineako golkoaren ertzean.

## Historia

1849. urtean sortu zuten Librevilleko hiria Elisia ontziko marinelek aske utzi zituzten esklaboek. Kongo Frantseseko hiriburua izan zen Libreville 1888-1904 urteetan.

## Ekonomia

Artzapezpikutegia eta unibertsitatea. Merkataritza eta administrazio gune garrantzitsua da eta Gabongo industria gehienak han daude: janari industria, ehungintza eta zurgintza. Aireportua.

## Klima

Datu klimatikoak (Libreville) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 29.5 | 30.0 | 30.2 | 30.1 | 29.4 | 27.6 | 26.4 | 26.8 | 27.5 | 28.0 | 28.4 | 29.0 | 28.58 |
| Batez besteko tenperatura (ºC) | 26.8 | 27.0 | 27.1 | 26.6 | 26.7 | 25.4 | 24.3 | 24.3 | 25.4 | 25.7 | 25.9 | 26.2 | 25.95 |
| Batez besteko tenperatura minimoa (°C) | 24.1 | 24.0 | 23.9 | 23.1 | 24.0 | 23.2 | 22.1 | 21.8 | 23.2 | 23.4 | 23.4 | 23.4 | 23.30 |
| Euria (mm) | 250.3 | 243.1 | 363.2 | 339.0 | 247.3 | 54.10 | 6.600 | 13.70 | 104.0 | 427.2 | 490.0 | 303.2 | 2841.7 |
| Euri egunak (≥ 0.1 mm) | 17.9 | 14.8 | 19.5 | 19.2 | 16.0 | 3.70 | 1.70 | 4.90 | 14.5 | 25.0 | 22.6 | 17.6 | 177.4 |
| Eguzki orduak | 176.7 | 182.7 | 176.7 | 177.0 | 158.1 | 132.0 | 117.8 | 89.90 | 96.00 | 111.6 | 135.0 | 167.4 | 1720.9 |
| Iturria: Munduko Meteorologia Erakundea (NBE), Hong Kong Observatory ||||||||||||||

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. 38. araua: Munduko estatu-izenak, herritarren izenak, hizkuntza ofizialak eta hiriburuak. .
* ↑ Weather Information for Libreville. .
* ↑ Climatological Information for Libreville, Gabon - Hong Kong Observatory

## Kanpo estekak

* Datuak: Q3825
* Multimedia: Libreville / Q3825
# Librillako geltokia

Librilla Murtziako Eskualdeko tren geltoki bat da, Librilla udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Murtzia — Almeria: xxx,x kilometro-puntua
* Murtzia — Aguilas: 15,3 kilometro-puntua

## Zerbitzuak

Murtziako eta Alacanteko Renfe Aldiriak :
| Hasiera | Aurrekoa | Linea | Hurrengoa | Amaiera ⁠ |
| Murtzia–Del Carmen ← | Alcantarilla Erromatarrak | ◄   ► | Alhama Murtziakoa | → Aguilas |

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* Datuak: Q5846593